cyanic-selkie/wikianc huggingface dataset:
Hákarl
Gælunöfn og feluorð
Hákarl hefur einnig gengið undir nöfnum eins og: bauni, háki, háksi, láki og sá grái. Einnig fóru nafngiftir hákarls eftir stærð hans og útliti. Deli var haft um stutta digra hákarla, dusi um stóran hákarl, gotungur um feitan hákarl, lopi um miðlungsstóran, níðingur um hákarl sem var styttri en fimm álnir, hundur, raddali, skauli og snókur um lítinn hákarl og ælingi var haft um hákarl sem var á mörkum þess að vera talinn hirðandi
Munkaþverá
Bærinn hét Þverá eða Efri-Þverá á söguöld og fram eftir öldum og þar sátu höfðingjar. Fyrstur bjó þar Ingjaldur, sonur Helga magra, og er sagt að hann hafi reist þar stórt hof. Sonarsonur hans, ójafnaðarmaðurinn Víga-Glúmur, bjó seinna á Þverá. Þekktastur bænda á Þverá á fyrstu öldum byggðar er þó líklega Einar Þveræingur, sem kemur við sögu í ýmsum fornsögum. Hann var einnig afkomandi Helga magra og bróðir Guðmundar Eyjólfssonar ríka á Möðruvöllum. Sagt er að hann hafi reist fyrstu kirkjuna á Þverá.
Forseti fulltrúadeildar Bandaríkjaþings
Upphafsár embættisins
Það ber að nefna að Clay hafði til að mynda mikil áhrif á niðurstöðu kosninganna til embættis forseta Bandaríkjanna árið 1824. Enginn frambjóðenda hlaut meirihluta kjörmanna í þeirri kosningu og samkvæmt stjórnarskrá var það því í höndum fulltrúadeildar að kjósa forseta Bandaríkjanna. Ákvörðun Clay að styðja John Quincy Adams er talin hafa ráðið úrslitum í því að Adams sigraði.
Stigveldi
thumb|right|Þrjár kynslóðir mynda stigveldi. Stigveldi eða stigskipun er stigskipt kerfi (manna, dýra, hluta eða hugtaka) þar sem hverri einstakri einingu eða einstaklingi er skipað á ákveðið þrep samkvæmt tilteknum greinimörkum. Dæmi um stigveldi er t.d. í norrænni goðafræði þar sem einn ásinn er æðstur, síðan breikkar píramídinn niður og neðst eru fjölmörg goð sem aðeins eru nefnd á nafn, þ.e. hafa minni þýðingu. Uppröðunin er stundum nefnd stigveldisröðun. Stigveldi er talið til mikilvægra einkenna á nútímalegu skrifræði.
Guðmundur Torfason
Guðmundur Halldór Torfason (f. 13. desember 1961 í Vestmannaeyjum) er íslenskur fyrrum knattspyrnumaður og þjálfari. Hann er sonur frjálsíþróttakappans Torfa Bryngeirssonar og hóf íþróttaiðkun ungur að árum. Hann þótti jafnframt efnilegur tónlistarmaður og var ásamt Ellen Kristjánsdóttur söngari í hljómsveitinni Norðurljósum sem var að öðru leyti skipuð meðlimum í Mezzoforte.
Handknattleiksárið 1984-85
2. deild
Úrslitakeppni um fall
Evrópukeppni meistaraliða
1. umferð 16-liða úrslit 8-liða úrslit Undanúrslit
Framstúlkur kepptu í Evrópukeppni meistaraliða, en féllu út í fyrstu umferð.
Demokraatit
Saga og stefna
Eftir kosningarnar 2009 stóð flokkurinn að myndun meirihlutastjórnar undir stjórn Inuit Ataqatigiit og var það í fyrsta sinn sem Siumut, hinn hefðbundni valdaflokkur á Grænlandi, lenti utan stjórnar. Samstarfið var ekki árekstralaust enda um andstæða póla að ræða í stjórnmálum þar sem Inuit Ataqatigiit er sjálfstæðissinnaður og lengst til vinstri en Demokraatit er hægra megin við miðju og vill halda í sambandið við Dani. Stjórnarsetan lék Demokraatit grátt og fékk flokkurinn sína verstu útkomu, 6,2% atkvæða og tvo þingmenn.
Elísabet Hulda Snorradóttir
Elísabet Hulda Snorradóttir (fædd 3. desember 1998) er íslensk fegurðardrottning og tískumódel. Hún vann keppnina Miss Universe Iceland 2020 þann 23. október 2020.
Aðþrengdar eiginkonur (3. þáttaröð)
Saga Lynette
Kayla hatar Lynette vegna þess að áður en Nora dó var hún alltaf að segja Kaylu að Lynette væri að reyna að stela henni. Þegar Lynette reynir að tengjast Kaylu verður Kayla ill og reynir meira að segja að eyðileggja æskudúkku Lynette. Ekki þarf Lynette aðeins að glíma við Noru og Kaylu heldur einnig þá staðreynd að Tom ætlar að opna pizzastað, sem gæti komið fjölskyldunni í hræðileg fjárhagsleg vandræði. Lynette hættir í vinnunni sinni til þess að hjálpa Tom að reka pizzastaðinn. Lynette þarf að reka staðinn þegar Tom þarf að hætta vegna bakmeiðsla. Hún ræður nýjan framkvæmdarstjóra, Rick, sem hún verður hrifin af. Hún borðar með honum áður en hún fer heim á kvöldin. Eitt kvöldið er staðurinn rændur og Lynette og Rick eru læst inni í frystinum yfir nóttina. Tom skoðar síðan myndband úr öryggismyndavél og sér þau inni í frystinum og verður hann þá tortrygginn um samband þeirra. Hann fer með Rick í hádegismat og spyr hvort að hann sofi hjá konunni sinni, og Rick segir nei, en Tom segir honum að hann þurfi samt sem áður að hætta. Þá segir Rick Lynette að hann beri tilfinningar til hennar sem leiðir til þess að hún þarf að reka hann svo að ekkert gerist á milli þeirra sem gæti eyðilagt hjónaband hennar og Tom. Hún er mjög óánægð í hjónabandinu með Tom. Hann reynir að plata hana til þess að tala við „vin“ sinn sem í raun er hjónabandsráðgjafi. Lynette rífst við Tom heima og hann ýtir henni af rúminu og hún lendir með hausinn í náttborðinu og fer hann með hana á spítalann til þess að athuga með heilahristing. Á spítalanum segja þeir Lynette að hún sé líklegast með krabbamein. Eftir að greiningin er staðfest kemur móðir Lynette til hennar og hjálpa henni að berjast við krabbameinið.
Broddalykill
Lýsing og búsvæði
Líkist P. farinosa en er lágvaxnari og myndar stærri breiður. Blöðin eru tígullaga til oddbaugótt, gul méla að neðan, jaðarinn er innsveigður og tenntur. Blómin bleikleit 1,5 sm í þvermál, þrjú til tíu saman á stönglum 7 - 15 sm háum.
Davos
Davos er einkum þekkt fyrir að vera eitt af stærstu skíðasvæðum Sviss og fyrir að hýsa hina árlegu Heimsviðskiptaráðstefnu. Spenglerbikarinn er árleg íshokkíkeppni haldin í Davos.
1783
Á Íslandi
Fædd
Staðaraðferð
Aðferðin byggir á því að mynda samband milli orða og hugmynda. Því stórkostlegri sem hugmyndin er, því meiri líkur eru á að viðkomandi muni hana.
Iceland (kvikmynd)
Iceland er bandarísk kvikmynd frá árinu 1942 sem gerist á Íslandi en var þó alfarið tekin upp í Bandaríkjunum.
Óslóarháskóli
Óslóarháskóli (norska: Universitetet i Oslo) er ríkisháskóli í Ósló í Noregi. Hann var stofnaður árið 1811 og er í dag stærsti háskóli landsins með yfir 25 þúsund nemendur.
Kleópatra 5.
Kleópatra 5. Trýfaína (gríska: Κλεοπάτρα; um 95 f.Kr. – um 69/68 f.Kr. eða um 57 f.Kr.) var drottning Egyptalands á tímum Ptólemajaríkisins. Hún er sú eina af eiginkonum Ptólemajosar 12. sem vitað er um með vissu.
Podocarpus brassii
Podocarpus brassii er sígrænt tré frá Nýju-Gíneu.
Sumarólympíuleikarnir 1916
Aðdragandi og skipulag
Í tengslum við leikanna stóð til að halda sérstaka vetraríþróttaviku í Svartaskógi með skíða- og skautakeppni. Líta má á þær hugmyndir sem forvera fyrstu Vetrarólympíuleikanna sem haldnir voru árið 1924.
Efnahagsleg hnattvæðing
Fjórða tímaskeiðið – Eftirstríðssárin (1945 – 1973)
Bretton Woods-kerfið er sagt hafa liðið undir lok í upphafi 8. áratugarins þegar Richard Nixon Bandaríkjaforseti ákvað að taka Bandaríkjadalinn af gullfætinum árið 1971, og gengi gjaldmiðilsins féll í kjölfarið. Þá fylgdu einnig olíukreppur árin 1973 og 1979 sem leiddu til hækkandi olíuverðs og verulegra efnahagslegra þrenginga. Svokölluð kreppuverðbólga tók við þar sem atvinnuleysi og verðbólga ruku upp úr öllu valdi samtímis. 8. áratugurinn markaði þannig tímamót í sögu efnahagslegrar hnattvæðingar.
Skipting hnattvæðingar í tímaskeið
Þegar hnattvæðingu er skipt upp í þrjár bylgjur þá er fyrsta bylgjan gjarnan kennd við landafundatímabilið og sögð vara yfir árin 1450-1850; önnur bylgjan er kennd við heimsvaldatímabil Evrópuríkja á síðari hluta 19. aldar og fyrri hluta þeirrar tuttugstu (1850-1945); og sú þriðja er sögð vera eftirstríðsárin fram til dagsins í dag (1945-).
Knut Wicksell
Interest and Prices, 1898
Áhrifamesta rit Wicksell var Vextir og Verð, (þýska: Geldzins und Guterpreise) sem kom út á þýsku árið 1898, en var ekki þýdd á ensku fyrr en 1936.
Aðdáandi þessa hugmynda Wicksell var meðal annars J. M. Keynes og hrósaði hann honum fyrir hugmyndir sínar. Einnig taldi bók Wicksell eiga skilið frekar viðurkenningu og athygli heldur en hún fékk frá enskumælandi hagfræðingum þessa tíma.
Fjármálafræði (þýska: Finanztheoretische Untersuchungen)
Meginregla Wicksell var þess að stjórnun ætti að vera nálægt einróma í stað fyrir fullum einróma. Wicksell sá fyrir sér að tilfærslan frá fullum einróma yfir í hluta til einróma faldi í sér fórnarskipti. Því minni einrómi sem krafist er því minni kostnaður fer í það að sannfæra alla á sömu hlið. Með því að minnka kröfur um einróma væri betri líkur á að ríkisfjármál samþykkja stefnu sem telst hagstæð.
1784
Á Íslandi
Fædd
Veðurfarssagan með kjarnaborunum í Grænlandsjökli
Ískjarnar
Ískjarnarannsóknir fara þannig fram að borað er í jökulinn og er fremsti hluti borsins holur að innan. Kjarninn úr borholunni gengur upp í holann borinn, sem hífður er upp þegar boruð hefur verið ákveðin vegalengd. Uppi á yfirborðinu er kjarninn svo tekinn innan úr bornum og geta vísindamenn þá hafist handa um að telja árslögin, ef þau eru það greinileg, ná gasi úr loftbólum og greina efni og agnir sem eru í ísnum. Með þessu er hægt að lesa úr kjarnanum hvernig veðrið hefur þróast í gegnum þann tíma jarðsögunnar sem hann nær til. Einstakur ískjarni segir sögu veðurfars ákveðins svæðis en vitnar líka um atburði lengra í burtu. Með samanburði á ískjörnum frá Suðurskautslandnu og jafnvel af hafsbotni hefur til dæmis komið í ljós sú regla að kuldatíð á norðurhveli þýðir hlýindi á suðurhveli. Einnig sýnast sveiflur í veðurfari vera sneggri á norðurhveli en suðurhveli. Komið hefur í ljós að köldu skeiðin í veðurfarssögunni voru mun kaldari en áður var talið eða 20-25 gráðum kaldari í stað 10 gráða. Þetta þýðir að hér á landi hefur hitinn verið vel neðan frostmarks allt árið á þeim skeiðum. Einnig sést að hitasveiflur síðustu tíuþúsund ára eru þær minnstu í veðurfarssögu síðustu tvöhundruðþúsund ára. Á þessum tíu þúsund árum hefur mannkynið þróast frá því að taka sér fasta búsetu upp í þá hátæknimenningu sem nú ríkir en staðfesta í veðurfari á stóran þátt í þeirri þróun. Kannski eru niðurstöður um magn gróðurhúsalofttegunda, metans og koltvísýrings, forvitnilegastar fyrir almenning vegna þess hve sú umræða er fyrirferðamikil í dag. Borkjarnarnir sýna að meira er af þessum lofttegundum á hlýskeiðum en í kuldatíð og magn þeirra í dag er hið mesta á því tímabili sem hægt hefur verið að mæla.
Verner von Heidenstam
thumb|right|Mynd af Verner von Heidenstram eftir Johan Krouthén. Carl Gustaf Verner von Heidenstam (6. júlí 1859 – 20. maí 1940) var sænskt skáld og rithöfundur sem hlaut Nóbelsverðlaunin í bókmenntum árið 1916.
Slóvakía
Konungsríkið Ungverjaland
Eftir upplausn Stór-Mæri á 10. öld lögðu Ungverjar undir sig landið sem í dag er Slóvakía. Eftir að þeir biðu ósigur fyrir Þjóðverjum í orrustunni við Lechfeld lögðu þeir af hirðingjalíf og settust að í Karpatadældinni, tóku upp kristni og byggðu upp nýtt ríki, konungsríkið Ungverjaland. Árin 1001-1002 og 1018-1029 var Slóvakía hluti af Póllandi eftir landvinninga Bóleslás 1. Hertogadæmið Nitra var búið til af Andrési 1. af Ungverjalandi árið 1048 og náði yfir það sem áður var furstadæmið Nitra og furstadæmið Bihar. Hertogadæmið var lén krónprinsins frá Árpád-ættinni. Lénið var lagt niður 1108/1110 og landsvæðið innlimað í Ungverjaland.
Tékkóslóvakía
Þann 18. október 1918 lásu þeir Tomáš Garrigue Masaryk, Milan Rastislav Štefánik og Edvard Beneš sjálfstæðisyfirlýsingu fyrir konungsríkið Bæheim, markgreifadæmið Mæri, Slésíu, Efra-Ungverjaland og Karpata-Rúteníu, í Washington D.C. Eftir upplausn Austurríkis-Ungverjalands var Tékkóslóvakía stofnuð, en þá bjó mikill fjöldi Þjóðverja, Slóvaka, Ungverja og Rútena innan landamæranna sem voru staðfest með Saint-Germain-en-Laye-sáttmálanum og Trianon-sáttmálanum. Nýja ríkið gaf því minnihlutahópum mikil réttindi.
Á millistríðsárunum gerði Tékkóslóvakía bandalag við Frakkland, Rúmeníu og Júgóslavíu. Bæði í Tékklandi og Slóvakíu blómstraði efnahagslífið og menning og menntun efldust. Heimskreppan olli skarpri niðursveiflu og á eftir fylgdi pólitískur óstöðugleiki bæði innanlands og utan. Á 4. áratugnum beittu ríkisstjórnir Þýskalands, Ungverjalands og Póllands Tékkóslóvakíu þrýstingi til að endurheimta lönd sem þessi ríki töldu sig eiga tilkall til og ýttu undir óánægju minnihlutahópa. Þetta leiddi á endanum til München-samningsins í september 1938 sem fól í sér innlimun Súdetahéraðanna í Þýskaland. Aðrir minnihlutahópar þrýstu á stofnun sambandsríkis og stofnuð voru héraðsþing í Slóvakíu og Rúteníu. Hlutar af Suður- og Austur-Slóvakíu voru innlimaðir af Ungverjalandi í nóvember 1938. Eftir þessar landheimtur hótaði Þriðja ríkið því að leggja hluta Slóvakíu undir sig og leyfa Ungverjalandi og Póllandi að taka afganginn nema Slóvakía lýsti yfir sjálfstæði. Þetta var gert í mars 1939 þegar Fyrsta slóvakíska lýðveldið var stofnað, undir stjórn Jozef Tiso og Vojtech Tuka. Við þetta varð Slóvakía í fyrsta sinn sjálfstætt ríki, en var í reynd aðeins leppríki Þýskalands. Á sama tíma var útlagastjórn Tékkóslóvakíu starfandi í London sem Bandamenn litu á sem einu löglegu stjórn landsins.
Ragnheiður Jónsdóttir Ream
Í byrjun seinni heimsstyrjaldar hélt Ragnheiður til Bandaríkjanna. Samskipta henni vestur um haf var m.a. Louise Matthíasdóttir sem var á leið til myndlistarnáms í New York. Það var þó aðeins merkileg tilviljun því Ragnheiður var ekkert farin að huga að myndlist þegar hér var komið sögu. Hún vann í íslenska sendiráðinu í Washington, og kynntist mannsefni sínu í þeirri borg, Donald Forest Ream, eðlisfræðingi. Ragnheiður fór fyrst að fikta við að mála komin yfir þrítugt, og leiðin lá í kvöldskóla og síðan í dagskóla áhugamanna í tvö ár. Þá var svo komið, að hún ákvað að innritast í Listadeild American University í Washington þar sem hún var við nám næstu fimm árin (1954-1959).
Slóvakía
Lýðveldið Slóvakía
Stjórn kommúnista í Tékkóslóvakíu lauk með hinni friðsamlegu flauelsbyltingu árið 1989. Í kjölfarið var landinu skipt í tvennt og alþýðulýðveldin tvö urðu lýðveldi. Þann 17. júlí 1992 lýsti forsætisráðherra Slóvakíu, Vladimír Mečiar, yfir stofnun sjálfstæðs ríkis. Haustið 1992 sömdu Mečiar og Václav Klaus um fyrirkomulag upplausnar sambandsríkisins. Í nóvember kaus sambandsþingið að leysa sig sjálft upp frá og með 31. desember 1992.
Ebóla
Peter Piot, belg­ískur vísindamaður, var meðal þeirra sem greindu veiruna fyrst árið 1976. Veiran hefur skotið upp kollinum reglulega og hafa staðbundnir faraldrar átt sér stað í Afríku allt frá árinu 1994. Fyrsta tilfelli Ebóluverunar utan Afríku átti sér stað árið 2014, og var þar að um að ræða heilbrigðisstarfsmann í Madríd sem hafði smitast við aðhlynningu sjúklinga sem fluttir höfðu verið til Spánar frá Afríku.
Slóvakía
Stjórnmál
thumb|right|Þinghúsið í Bratislava. Slóvakía býr við þingræði og fjölflokkakerfi. Forseti Slóvakíu er þjóðhöfðingi landsins og formlega æðsti maður framkvæmdavaldsins. Núverandi forseti er Zuzana Čaputová sem er fyrsti kvenkyns forseti landsins. Völd forseta eru þó mjög takmörkuð. Forsetinn er kosinn í beinum kosningum í tveimur umferðum til fimm ára í senn. Stjórnarleiðtogi er forsætisráðherra Slóvakíu sem nú er Eduard Heger. Oftast er forsætisráðherra leiðtogi þess flokks sem telst sigurvegari þingkosninga og getur myndað ríkisstjórn með stuðningi meirihluta þingsins. Formlega er forsætisráðherra skipaður af forsetanum. Aðrir ráðherrar eru líka skipaðir af forseta, en samkvæmt ráði forsætisráðherra.
Bereníke 4.
Bereníke 4. Epifaneia (gríska: Βερενίκη; 77 f.Kr. – 55 f.Kr.) var drottning Egyptalands á tímum Ptólemajaríkisins. Hún var dóttir Ptólemajosar 12. og Kleópötru 5. og systir hinnar frægu Kleópötru 7., Arsinóe 4., Ptólemajosar 13. og Ptólemajosar 14. Þegar systir hennar flúði, ásamt föður þeirra, til Rómar gerðist hún ríkjandi drottning Egyptalands ásamt Kleópötru 6. Trýfaínu sem sumir telja vera systur hennar, en aðrir þá sömu og Kleópötru 5. Eftir lát Kleópötru Trýfaínu 57 f.Kr. gerðist Bereníke einráð.
Árið 55 f.Kr. skipaði Pompeius herforingja sínum í Sýrlandi, Aulusi Gabiniusi, að koma Ptólemajosi 12. aftur til valda gegn 10.000 talenta greiðslu. Gabinius gerði það og Bereníke var hálshöggvin ásamt stuðningsmönnum sínum.
Aðferðaminni
Virkni minnisins byggist á áreiti sem maður verður fyrir, og sendir boð frá sér um hvað gera skuli, ómeðvitað er það framkvæmt af einstaklingnum. Það áætlar hegðunarmynstur persónu, viðbrögð við áreiti og annað því um líkt. Hlutir sem krefjast flókinna hreyfinga og mikillar samhæfingar eru geymdir í aðferðaminninu og eru framkvæmdir eins og áður segir ómeðvitað því þjálfun áður á æviskeiðinu hefur hjálpað persónunni að læra samhæfinguna og aðferðarminnið heldur framkvæmdinni hjá sér í undirmeðvitundinni og við ytra áreiti kallar heilinn það fram og við notum hana ósjálfrátt, hvort sem er við sund lestur eða að hjóla. Minnið er fyrirskipandi og eykur líkur á mismunandi svörun við mismunandi áreiti.
Skjaldarmerki Íslands
Skjaldarmerki lýðveldisins Íslands, eftir 1944, er silfurlitaður kross á himinbláum skildi, með eldrauðum krossi varpað inn í silfurkrossinn. Skjaldarmerkið prýða hinir fjóru landvættir Íslands, einn fyrir hvern landsfjórðung: griðungur (Vesturland), gammur (Norðurland), dreki (Austurland) og bergrisi (Suðurland). Þeir standa á helluhrauni. Höfundur skjaldarmerkisins var Tryggvi Magnússon.
Hvalafriðun
Hvalafriðun á Íslandi
Sumir Íslendigar tóku upp á að vilja friða hvali. 23. mars 1948 skrifaði Jóhannes Kjarval grein í Morgunblaðið, sem hann nefndi ,,Hið stóra hjarta". Í henni stendur:
Austlægi broddgöltur
Hinn austlægi broddgöltur (fræðiheiti: Erinaceus concolor), einnig kallaður Austurheimsbroddi, er tegund broddgalta.
Bláa lónið
Jarðhitinn er nýttur til að veita íbúum heitt vatn og rafmagn.
Amundsenflói
Flóinn er ísi lagður frá því síðla vetrar og fram í júlí-ágúst.
CSS
Uppbygging
Grunnmálfræði CSS samanstendur af veljara (e. selector) og stíl''' (e. declaration). Veljarinn kemur á undann síðan kemur slaufusvigi („ “), því næst stíllinnn – sem aftur er skipt í eigindi (e. property og gildi (e. value), aðskilin með tvípunkti („ “) – og loks öfugur slaufusvigi („ “). Þessi skrifmáti er nokkurn veginn nákvæmlega eins og skrifmáti JSON. Veljarinn er venjulega nafnið á markinu sem það á við eða kommu („ “) skiptur listi yfir þau. Hægt er að hafa umsagnir (e. comment í CSS kóðanum innan í „ “ og „ “-pari. Bilið milli tvípunktsins eftir eigindið í stílnum og gildisins er ekki nauðsynlegt og valfrjálst.
klasar
Hér er texti í klasa 1. <p style="color: red;background-color: green; font-style: none; font-weight: bold;"> Og hér er texti í bæði klasa 1 og 2. Þarna hafði  áhrif á báða klasana en   hafði bara áhrif á fyrra dæmið.
Stílar
CSS stílar samanstanda af eigindi og gildi, þ.e.a.s. hverju á að breyta og í hvað, rétt eins og stílreglur eru af veljurum og stílum (hvaða mörkum á að breyta og hvernig). Eigindin og gildin eru venjulega orð á amerískri ensku.
1594
Erlendis
Fædd
Sjávarfang
Plöntusvif - Svifþörungar
Kísilþörungar geta myndað setlög sem eru gerð úr skeljum þeirra (kísilgúr). Kísilgúr er nýttur í margs konar vörur, þar á meðal í síur, sem mjúkt slípiefni (t.d. í tannkrem), sem rakadrægt efni svo sem í kattasand og sem uppistöðuefni í dýnamíti þar sem hann er látinn draga í sig nítróglyserín.
Stefán Jónsson (1905 - 1966)
Verk
Verk Stefáns eru talin njóta mikillar sérstöðu innan bókmennta fyrir börn og unglinga og fullorðnir kunna ekki síður að meta þau. Þótt hann hafi skrifað barna- og unglingasögur notaðist hann alltaf við eðlislægt raunsæi sitt. Á sínum tíma sætti Stefán þó nokkurri gagnrýni þar sem persónur hans þóttu ekki alltaf vera gott fordæmi eða hegða sér á hátt sem þótti til eftirbreytni og fyrirmyndar. Stefán náði hins vegar að snerta mannlegar hliðar lesenda sinna og hélt því ætíð fram og skrifaði ósjaldan í formála bóka sinna að honum þætti varasamt þegar barnasögur væru hreinn barnaskapur. Hann leitaðist við að segja börnum sögur sem gerðu þau að þenkjandi manneskjum og að sama skapi höfða til barnsins í þeim fullorðnu.
Útgefin verk Stefáns Jónssonar
Leikrit
Dans les Griffes de la Vipère
Söguþráður
Sagan gerist í framhaldi af La Face cachée du Z og hefst á að Teiknimyndablaðið Svalur er dregið fyrir dómstóla, sakað um að hafa skaðleg áhrif á ungviðið. Blaðið fær svimandi háa sekt og gjaldþrot blasir við. Þegar fokið virðist í flest skjól rekst Svalur á æskuhetju sína, einkaspæjarann Janus Goðskáld Góðhjarta (franska: Gil Coeur-Vaillant) sem hefur milligöngu um auglýsingasamning Svals við vellríkan bakhjarl.
Mark Harmon
Kvikmyndir
Harmon lék í fyrstu kvikmynd sinn árið 1978 í Comes a Horseman. Hefur síðan þá komið í kvikmyndum á borð við: The Presidio, Wyatt Earp, Fear and Loathing in Las Vegas og Chasing Liberty.
Elinóra, mærin fagra af Bretagne
Elinóra var fangi í Corfe-kastala í 42 ár og dó þar án þess að fá nokkru sinni frelsi.
Truflunarkenningin
Jenkins og Dallenbackh gerðu tilraun á tveim háskólanemum árið 1924 þar sem þeir voru látnir læra utanað lista með tíu merkingalausum samstöfum. Svo var athugaður munurinn á því sem þeir gátu munað af listanum, annars vegar eftir að hafa einungis sofið á milli þess að læra hann og fara svo með hann nokkrum sinnum þegar þeir voru vaktir með reglulegu millibili, og hins vegar þegar þeir lærðu hann að morgni skóladags og þurftu svo að fara með hann nokkru sinnum yfir daginn.
Karahaf
Helstu hafnir við hafið eru Novi Port í Jamalo-Nenets og Dikson í Krasnojarsk Krai.
Chris Hipkins
Æviágrip
Stuttu eftir að Hipkins tók við embætti forsætisráðherra fór hitabeltisstormurinn Gabríella yfir Nýja-Sjáland. Hipkins lýsti yfir neyðarástandi vegna eyðileggingarinnar í kjölfar stormsins, sem Hipkins kallaði versta óveður sem Nýsjálendingar hefðu upplifað það sem af er öldinni.
Jinci
alt=Mynd af innganginum að Áahofinu Jinci við Taiyuan borg í Shansi héraði í Kína.|thumb|Hliðið að Áahofinu Jinci við Taiyuan borg í Shansi héraði í Kína. alt=Mynd af „Hofi hinnar heilögu móður“ í áahofinu Jinci við Taiyuan borg í Shansi héraði í Kína.|thumb|„Hof hinnar heilögu móður“ í áahofinu Jinci við Taiyuan borg. Jinci (eða Jin musterið) (kínverska: 晉祠); rómönskun: Jìncí) er musterisamstæða nálægt Taiyuan höfuðborg Shansi héraðs í Alþýðulýðveldinu Kína. Það er staðsett 25 km suðvestur af Taiyuan borg við rætur Xuanweng-fjalls. Jin musterið var stofnað fyrir um 1400 árum og var stækkað á næstu aldir. Í dag er fjölbreytt safn með meira en 100 höggmyndum, byggingum, veröndum og brúm. Aðalhofið í Jinci er „Hof hinnar heilögu móður“ sem byggt var á árunum 1023 til 1032 er Songveldið ríkti (960–1279). Þar eru útskornir trédrekar vafðir í kringum átta súlur sem styðja þak byggingarinnar. Við Jin musterið er klassískur garður með 3.000 ára gömlum sýprus trjám frá tímum Zhou ríkisins. Vestur af „Hofi hinnar heilögu móður“ er musteri tileinkað guðdómnum Shuimu, en það var vatnspúki, andi eða norn af búddískum og taóískum uppruna í kínverskri goðafræði. Við hliðina á Jinci er fjölskylduhús byggt árið 1532 fyrir Wang Qiong, háttsettan embættismann á tímum Mingveldisins (1368–1644).
Eyjafjarðar- og Þingeyjarprófastsdæmi
Skrifstofa prófastsdæmisins er á Sigurhæðum við Akureyrarkirkju. Þar starfar m.a. héraðsprestur sem sinnir ýmsum verkefnum í prófastsdæminu og leysir aðra presta af.
Gústafs Adolfshaf
Gústafs Adolfshaf er hafsvæði í Norður-Íshafi á milli Borden-eyju, Mackenzie King-eyju og Ellef Ringnes-eyju. Í suðri liggur Lougheed-eyja. Hafið tengist Norður-Íshafinu í norðri og Byam Martin-sundi og Maclean-sundi í suðri.
B-eitilfruma
B-eitilfrumur eru eitilfrumur sem myndast í miltanu og verða að mótefnaframleiðandi B-verkfrumum (plasmafrumum).
Sundurleitni
Stærðfræðileg skilgreining
Vigursvið með sundurleitni núll hefur enga uppsprettu.
Bogolan
thumb|Bògòlanfini á markaði í Enndé Hefð er fyrir að karlmenn sjái um vefnaðinn en konur sjá um litunina. Notaðir eru mjóir vefstólar þar sem um 15 sm ræmur af baðmull eru ofnar og síðan saumaðar saman í klæði sem eru um 1 m breið og 1.5 m löng.
Nikulásarkirkjan í Stralsund
Ölturu
Altaristaflan við aðalaltarið er 12 metra há og er skreytt með rúmlega 100 styttum. Þær sýna myndefni úr Nýja testamentinu. Til hliðar eru tvær hreyfanlegar aukatöflur. Talið er að altarið sé frá upphafi 14. aldar. Eitt sinn voru 56 ölturu í kirkjunni, en mörg þeirra skemmdust í siðaskiptunum. Þó eru í kirkjunni nokkur gömul ölturu sem hafa varðveist og eru þau öll úr viði.
Pelópsskagastríðið
Pelópsskagastríðið breytti ásjón Grikklands. Aþena hafði verið sterkasta borgríkið fyrir stríðið en var nú máttvana. Á hinn bóginn varð Sparta leiðandi afl í grískum stjórnmálum. Stríðsreksturinn hafði efnahagsleg áhrif á allt Grikkland og fátækt varð almenn á Pelópsskaga. Aþena var í sárum og náði aldrei aftur fyrri stöðu sinni. Stríðið olli einnig smærri breytingum á grísku samfélagi. Átökin milli aþenska lýðræðisins og spartversku fámennisstjórnarinnar, sem hvor um sig studdi stjórnmálafylkingar í öðrum ríkjum, gerðu borgarastríð algeng í Grikklandi. Grískur hernaður, sem hafði upphaflega verið takmarkaður og formlegur, umbreyttist í ótakmarkað stríð, með tilheyrandi hamförum sem höfðu ekki áður sést að slíku marki. Heilu sveitirnar lögðust í eyði, borgríki voru lögð í rúst og viðhorfsbreyting varð í trúarlegum og siðferðilegum málum. Pelópsskagastríðið markaði endann á 5. öld f.Kr., gullöld Grikklands.
Beyoncé: Platinum Edition
Lagalisti
Beyoncé — Diskur tvö (Visual)
Beyoncé — Diskur þrjú (Live DVD)
Laugarvatn
thumb|Laugarvatn, séð frá Laugarvatnsfjalli. Fjær sést í [[Apavatn.]]
1591
Á Íslandi
Fædd
Torre Picasso
tright|thumb|Torre Picasso|300px| Torre Picasso er skýjakljúfur í Madrid, höfuðborg Spánar. Turninn er 157 metra hár og 51 hæð og var teiknaður af Minoru Yamakasi. Framkvæmdir við turninn hófust 1982 og var hann svo opnaður 1988. Þann 29. desember 2011 var Torre Picasso seldur á 400 milljónir evra.
Sharon Gless
Einkalíf
Gless hefur verið gift Barney Rosenzweig síðan 1991.
Verðlaun og tilnefningar
Emmy verðlaunin
Eisaku Satō
Á forsætisráðherratíð Satō var mikill hagvöxtur í Japan. Á stjórnartíð hans tóku Japanir formlega við stjórn fylkisins Okinawa frá Bandaríkjamönnum, sem höfðu haldið uppi hernámi þar frá lokum seinni heimsstyrjaldarinnar. Satō samþykkti aðild Japans að samningnum um að dreifa ekki kjarnavopnum og hlaut fyrir það friðarverðlaun Nóbels árið 1974.
Magnús Stephensen (f. 1836)
Ævi og störf
Magnús Stephensen fæddist á Höfðabrekku í Skaftafellssýslu. Hann var af miklum embættismannaættum, faðir hans, afi og langafi voru sýslumaður, amtmaður og stiftamtmaður. Þrettán ára fór hann í Latínuskólann og útskrifaðist þaðan árið 1855. Lagaprófi lauk hann frá Kaupmannahöfn og starfaði um hríð við íslensku stjórnardeildina þar, uns hann var settur dómari árið 1870. Hann gegndi starfi amtmanns frá 1883 og var landshöfðingi frá 1886 til 1904 þegar embættið var aflagt.
Magnús átti sæti á Alþingi frá 1877-85 sem konungskjörinn fulltrúi og aftur frá 1903-07 sem þjóðkjörinn.
McG
McG á sitt eigið framleiðslufyrirtæki, Wonderland Sound and Vision, stofnað 2001, sem hefur séð um framleiðslu á þeim kvikmyndum og sjónvarpsþáttum sem hann hefur unnið við síðan hann gerði Charlie's Angels: Full Throttle.
Kvikmyndir
Þann 2. ágúst 2007, þá skrifaði McG undir þriggja ára- framleiðslu samning fyrir hönd Wonderland Sound and Vision við Warner Bros., með áætlun um að framleiða þrjár myndir á ári og leikstýra einni af þeim hvert ár. Fyrstu þrjár myndirnar áttu að vera Nightcrawlers, Yucatan, og Maintenance. Samt sem áður leit engin af þessum myndum dagsins ljós.
Gýgjarlykill
Primula grandis er blóm af ættkvísl lykla. Áður gekk hann undir nafninu Sredinskya grandis.
Embætti landlæknis
Enn ber að nefna samfellu í fræðslustarfi, sem var ein helsta skylda landlæknis í öndverðu og er enn á 21. öld einn þáttur í störfum hans og margra sérfræðinga sem starfa við embættið. Er þá ónefnd óslitin söfnun og úrvinnsla upplýsinga ásamt skýrslugerð um heilbrigðismál í landinu allt frá fyrstu tíð til vorra daga.
Derby
Íþróttir
Aðrar íþróttir sem skipa háan sess í borginni eru krikket og rúgbý.
Antonio Serra
Ævi og störf
Hann lagði áherslu á vöxt mismunandi atvinnutækifæra sem var nýtt á þeim tíma. Antonio útskýrði hvernig borgir gátu haldið hámarks fjölda og hvernig borgir gátu verið auðugri með því að notfæra sér hæfileika fólksins sem þar bjó, hann gerði það þannig að sýna muninn á framleiðslu á hráefnum og framleiddri vöru.
Bódísea
Árásin á Camulodunum
Fyrsta verk uppreisnarmanna var að ráðast á borgina Camulodunum (nú Colchester), hinn gamla höfuðstað Trínóvanta sem var orðinn rómversk nýlenda þar sem rómverskir uppgjafarhermenn bjuggu. Rómverjarnir í borginni höfðu farið illa með keltnesku frumbyggjana og hofið sem Rómarkeisari hafði látið reisa þar á kostnað heimamanna sjálfum sér til heiðurs gerði borgina að táknrænu skotmarki. Rómverjarnir í Camulodunum báðu Catus Decianus landstjóra um liðsauka en hann sendi þeim aðeins 200 varamenn. Hermenn Bódíseu lögðu undir sig illa varða borgina og lögðu hana í rúst. Síðustu varnarliðar Rómverjar leituði skjóls í hofinu og urðu að gefast upp eftir tveggja daga umsátur. Fornleifarannsóknir hafa sýnt fram á að bærinn var síðan vísvitandi og kerfisbundið jafnaður við jörðu.
Sasa guangxiensis
Sasa guangxiensis er lágvaxin (um 1 m ) bambustegund sem var lýst af Cheng De Chu og Chi Son Chao. Hún er einlend í Kína (Guangxi og Jiangxi).
Rót (virki)
Stærðfræðileg skilgreining
Skilgreina má rót vigursviðs í punkti P í stefnu þverils n flatar C með eftirfarandi markgildi:
Vigursvið með rót núll nefnist rótlaust vigusvið.
Brúará
Brúará er næst-stærsta lindá Íslands, og rennur um mörk Biskupstungna og Grímsness. Upptök sín hefur áin í Laugardalsfjöllum, Rótarsandi, Úthlíðarhrauni og á hálendinu þar fyrir innan, í svokölluðum Brúarskörðum. Skörðin eru í raun gil þar sem vatnið seytlar úr berginu beggja megin og myndar litla fossa ofan í ána, sem þó telst bara lækur á þessum stað. Þann 20. júlí árið 1433 var Jón Gerreksson biskup settur í poka og drekkt í Brúará.
Vonlenska
Vonlenska er tungumál sem hljómsveitin Sigur Rós bjó til og notaði í tónlist sinni.
Lög sem nota Vonlensku
Af Takk...
Strandasýsla
Samgöngur á Ströndum
Nokkrir fleiri stuttir vegir eru í Strandasýslu s.s. inn í Miðdal í Steingrímsfirði, inn í Selárdal í Steingrímsfirði og inn í Sunndal og Goðdal í Bjarnarfirði. Þar að auki eru tæpir 30 km af Snæfjallastrandarvegi inn Langadalsströnd við Djúp að Kaldalóni í Strandabyggð.
Maurice Leblanc
Vegna vinsælda persónunnar fór Leblanc að skrifa skáldsögur í fullri lengd um Lupin 1907 og hélt áfram að gefa út sögur um hann fram á 4. áratuginn.
Strandasýsla
Verstöðvar og verslun
thumb|Hákarlinn í merki Árneshrepps minnir á mikilvægi hákarlaveiða fyrir verstöðvar eins og Gjögur áður fyrr. Nokkrar þekktar verstöðvar voru á Ströndum um aldir, eins og t.d. Skreflur og Gjögur. Eini verslunarstaðurinn þar á tímum einokunarverslunarinnar var á Kúvíkum í Reykjarfirði. Gjögur við norðanverðan Reykjarfjörð var upphaflega verstöð en vísir að þorpi tók að myndast þar í kringum hákarlaveiðar um aldamótin 1900. Hákarlalýsi var þá verðmæt útflutningsvara. Thorarensenættin var áberandi í verslunarrekstri á Kúvíkum og á Gjögri.
Sýslumenn
Fyrsta konan sem skipuð var sýslumaður á Íslandi var Hjördís Björk Hákonardóttir sem skipuð var sýslumaður í Strandasýslu árið 1979 og gegndi því starfi til 1983. Tekin var up ný skipan á embættum sýslumanna árið 1989 og við það varð sýslumaður Strandasýslu að Sýslumanninum á Hólmavík en umdæmi hins nýja embættis féll alfarið að mörkum hinnar hefðbundnu Strandasýslu fyrst um sinn eða þangað til Nauteyrarhreppur við Ísafjarðardjúp sameinaðist Hólmavíkurhreppi árið 1994 og bættist þannig við umdæmi sýslumannsins á Hólmavík. Umdæmið minnkaði svo aftur þegar Bæjarhreppur í Hrútafirði sameinaðist Húnaþingi vestra. Önnur uppstokkun á embættum sýslumanna var gerð 2014 og við það lagðist sérstakt sýslumannsembætti á Ströndum af og varð hluti af stærra embætti sýslumannsins á Vestfjörðum sem hefur skrifstofu á Hólmavík.
Kjördæmi og þingmenn
Strandasýsla var sérstakt kjördæmi með einn þingmann frá 1844 til 1959 þegar hún varð hluti af Vestfjarðakjördæmi. Sýslan er nú hluti af Norðvesturkjördæmi.
1592
thumb|right|Heimskort frá 1592. thumb|right|[[Klemens VIII páfi. Mósaíkmynd frá því um 1600.]] Árið 1592 (MDXCII í rómverskum tölum)
Trójustríðið
|thumbnail|hægri|250px|Fall Tróju eftir [[Johann Georg Trautmann (1713–1769)]] Trójustríðið var goðsagnakennt stríð sem sagan segir að Akkear (Grikkir) hafi háð gegn Tróju í Litlu Asíu (í dag í Tyrklandi) eftir að París prins í Tróju stal Helenu fögru frá eiginmanni hennar, Menelási, konungi í Spörtu. Trójustríðið var einn mikilvægasti atburðurinn í grískri goðafræði og var umfjöllunarefni margra bókmenntaverka. Frægustu bókmenntirnar um Trójustríðið eru Hómerskviður, Ilíonskviða og Ódysseifskviða Hómers. Ilíonskviða greinir frá atburðum á tíunda og síðasta ári umsátursins um Tróju en Ódysseifskviða lýsir heimferð Ódysseifs, einnar aðalhetju gríska hersins. Aðrir hlutar sögunnar voru umfjöllunarefni annarra söguljóða (t.d. Litlu Ilíonskviðu og Fall Tróju), sem eru einingis varðveitt í brotum og endursögnum annarra höfunda. Harmleikjaskáldin gerðu sér mat úr efni kvæðanna og rómversk skáld eins og Virgill og Óvidíus gerðu það einnig.
Fáni Rúanda
Fáninn hefur 4 liti: bláan, grænan og tvo ólíka gula (staðalgulann í borðanum í miðjunni og gyltan í sólinni). Munurinn á þeim tveim gulu er vart greinanlegur.
Kim Sung-gan
Kim Sung-gan (17. nóvember 1912 - 29. maí 1984) var japanskur knattspyrnumaður. Hann spilaði 1 leiki með landsliðinu.
Mýrarrauði
Mýrarrauði myndast þegar vatn tekur í sig járn úr bergi og járnblandað vatn (mýralá) verður fyrir áhrifum frá jurtagróðri. Mýrarrauða er helst að finna í mýrum neðst í fjallshlíðum, og oft má sjá rauðabrák í mýrarflóa sem gefur til kynna að þar sé hann að finna, en slík mýri nefnist rauðamýri. Járn var unnið úr mýrarrauða með rauðablæstri allt til 1500.
Berufjörður
thumbnail|600px|center|Berufjörður
Skotárásin á Charlie Hebdo
Þann 11. janúar söfnuðust um 11 milljónir manns, þar á meðal 40 þjóðarleiðtogar, saman í götum Parísar í fjöldafund um þjóðarsamheldni. 3,7 milljónir annarra um allt Frakkland tóku þátt í fjöldafundum. Slagorðið je suis Charlie („ég er Charlie“) var mikið notað til stuðnings á fundunum og á samfélagsmiðlum. Þeir starfsmenn Charlie Hebdo sem eftir voru fóru að vinna að næsta tölublaði tímaritsins sem var prentað í sjö milljónum eintaka á sex tungumálum og seldist upp. Lesendafjöldi blaðsins er vanalega 45.000 til 60.000 manns.
Lindá
Lindá er bergvatnsá, sem hefur upptök sín í lindum eða uppsprettum þar sem grunnvatn sprettur úr jörðu. Hiti og vatnsmagn lindáa eru tiltölulega jöfn allt árið og við upptökin leggur þær ekki að vetri, jafnvel ekki í mestu frostum. Lindár eru tærar og flóð og vatnavextir verða sjaldan í þeim. Bakkar þeirra eru vel grónir niður að vatnsborði og gróðurríkir hólmar með blómskrúði setja oft svip sinn á þær. Stærstu lindár Íslands tengjast hraunum og sprungusvæðum, þess vegna er meira um lindár í og við gosbelti landsins en annars staðar.
Sæmundarskóli
Sæmundarskóli er grunnskóli í Grafarholti í Reykjavík. Skólinn var stofnaður árið 2007.
Jakobsvegurinn
Ein meginleið kristinna pílagríma
Sagt er að Godescalc eða Gottskálkur biskup í frönsku borginni Le Puy hafi verið fyrstur manna til að fara í pílagrímagöngu til Santiago árið 950. Nafnið Jakobsvegur kemur fyrst fyrir í rituðum heimildum frá 1047 og var fljótlega allmennt notað í evrópskum málum. Engin ein leið er til Santiago, hún endar þar en hefst þar sem pílagrímurinn lagði af stað. En nokkrar meginleiðir mynduðust þar sem leiðirnar lágu saman eftir því sem nær dró og þegar komið var inn í Spán gengu langflestir einn og sama veginn. Við veginn risu sæluhús og pílagrímakirkjur með reglulegu millibili.
Innflytjendur á Íslandi
Innflytjendur á Íslandi voru þann 1. júlí 2023 rúmlega 70.000 eða um 18% mannfjöldans.
Vestfirðir
Norðurhluti Breiðafjarðar telst einnig til Vestfjarða. Frá Bitrufirði að botni Gilsfjarðar er stutt leið, og svæðið er þannig vel landfræðilega afmarkað. Svæðið einkennist af djúpum fjörðum, miklu fuglalífi og auðugum fiskimiðum. Þar bjuggu á miðöldum helstu auðmenn Íslands. Áður fyrr byggði afkoma fólks að mestu leyti á sjósókn, hlunnindum og hefðbundnum búskap. Á Vestfjörðum eru margir bæir og þorp þar sem afkoman byggir að stærstum hluta á sjávarútvegi og þjónustu. Látrabjarg vestasti oddi Íslands er á Vestfjörðum. Jarðmyndanir eru yngri eftir því sem lengra dregur til suðvesturs.
Campanula paradoxa
Campanula paradoxa er tegund af klukkuætt (Campanulaceae), ættuð frá Georgíu.
Lanyu
Á eyjunni var reist geymsla fyrir kjarnorkuúrgang árið 1982 án samráðs við íbúa. Geymslan tekur við úrgangi frá öllum þrem kjarnorkuverum Taívan á vegum orkufyrirtækisins Taipower. Um 100 000 tunnur af kjarnorkuúrgangi eru geymdar þar. Árið 2002 og aftur 2012 voru mikil mótmæli frá íbúunum þar sem þess var krafist að úrgangurinn væri fjarlægður frá eyjunni.
Kýraugastaðasamþykkt
Helstu atriði sem fram voru sett voru að afleggja skyldi gamlar bænir og signingar, að þeir sem ekki sæktu kirkju skyldu kærðir fyrir sýslumanni, að þeir sem ekki vildu læra spurningakver og annan kristilegan lærdóm skyldu settir út af sakramenti, að hestaat, smalabúsreiðir og kvöldvökur skyldu bannaðar á helgidögum og að ástundun hvers kyns galdurs varðaði sviptingu sakramentis, þó að um lækningagaldur væri að ræða.
Ungmennafélagið Neisti (Djúpavogi)
Félagið rekur nú íþróttastarfsemi á Djúpavogi sem hefur verið grundvöllur fyrir félagslífi á staðnum. Stundaðar eru æfingar í fótbolta, sundi og frjálsum íþróttum. Meistaraflokksliði hefur verið haldið úti samfleytt í átta ár.
Rangárvallasýsla
Rangárvallasýsla var ein af sýslum Íslands. Sýslur eru ekki lengur stjórnsýslueiningar á Íslandi, en nafnið er enn notað til að vísa til svæðisins.
Fennóskandía
Fennóskandía hefur verið samkomustaður ýmissa norðurevrópskra þjóða, en Samar, Finnar, Svíar, Norðmenn og Rússar hafa allir löngu búið á svæðinu.
Taiyuan
Taiyuan (kínverska: 太原); rómönskun: Tàiyuán) er höfuðborg og stærsta borg Shansi héraðs í Alþýðulýðveldisins Kína. Hún er ein helsta iðnaðarborg Kína. Í gegnum langa sögu sína hefur Taiyuan verið höfuðborg eða bráðabirgðahöfuðborg margra valdaætta í Kína. Þess vegna hefur hún verið kölluð Lóngchéng (eða „Drekaborgin“). Taiyuan er staðsett í miðri Shansi, á norðurhluta hins frjóa vatnasvæðisins Fen-fjóts sem rennur um miðborgina. Borgin ríkir yfir norður-suður leiðinni um Shansi hérað, sem og yfir mikilvægum náttúrulegum samskiptaleiðum um fjöllin til Hebei héraðs í austri og um Fenyang til Shaanxi héraðs í vestri. Árið 2020 bjuggu á stórborgarsvæði Taiyuan um 5,5 milljónir manna.
Saga
Borgin ríkir yfir norður-suður leiðinni um Shansi hérað, sem og yfir mikilvægum náttúrulegum samskiptaleiðum um fjöllin til Hebei héraðs í austri og um Fenyang til Shaanxi héraðs í vestri. Lykil staðsetning Taiyuan borgar og rík saga gerir hana að einni helstu efnahags-, stjórnmála-, her- og menningarmiðstöðvum Norður-Kína.
Samtímaborg
Borgin nær yfir 6.959 ferkílómetra landsvæði.
Konungsríkið Navarra
Á tímum Rómverja bjuggu Vaskónar á þessu svæði og voru þeir forfeður Baska. Þeim tókst að halda tungu sinni og siðum og hvorki Vísigotum né Márum tókst að ná þeim fullkomlega á sitt vald. Árið 778 unnu Baskar frægan sigur á her Franka í orrustunni í Rocevaux-skarði, eða Rúnsivalsbardaga, eins og hann kallast í Rólandskvæði.
Ölkelda (uppspretta)
Heimildir
Ölkelda
Hrjósturbroddgeltir
Hrjósturbroddgeltir (fræðiheiti: Paraechinus) eru ættkvísl broddgalta.
Flora Islandica
Flora Islandica er bók gefin út af útgáfufélaginu Crymogea árið 2008, sem sýnir 271 flóruteikningar Eggerts Péturssonar í upprunalegri stærð ásamt texta Ágústs H. Bjarnasonar um viðkomandi háplöntu. Bókin er 560 blaðsíður, 301mm x 403mm að stærð og var aðeins gefin út í 500 tölusettum eintökum, árituðum af Eggerti. Bækurnar voru handinnbundnar og í vönduðum línklæddum viðarkassa.
Skrift
Tenglar
Qillqa Жазу Qillqa
Sumarólympíuleikarnir 1896
Einstakir afreksmenn
thumb|right|Alþýðumaðurinn Spyridon Louis varð þjóðhetja eftir sigurinn í Maraþonhlaupinu. thumb|left|Þjóðverjinn Alfred Flatow vann til verðlauna í fimleikum. Hann lét síðar lífið í útrýmingarbúðum nasista. Bandaríkjamaðurinn James Connolly var fyrsti gullverðlaunahafi leikanna þegar hann sigraði í þrístökki. Hann varð síðar afkastamikill rithöfundur.
Neðansjávarfornleifafræði
Ísland
Allt frá landnámi hafa Íslendingar treyst á fæðu sem hægt er að afla úr sjónum. Sjóferðir við strendur landsins hafa ávallt verið hættulegar og hefur margt skipið mætt örlögum sínum til dæmis á skerjum að nóttu til eða í veðurofsa á hafi úti. Rústir um fisk- og hvalveiðistöðvar má finna nánast hvar sem er eftir strandlengjunni.
SV Werder Bremen
Werder Bremen er þýskt knattspyrnufélag.
Heimsmeistaramót landsliða í knattspyrnu karla 2022
Val á gestgjöfum
Þessi niðurstaða kom mörgum í opna skjöldu þar sem umsókn Katar var af mörgum talin langsótt í ljósi þess að landið er fámennt og ekki hátt skrifað í heimsknattspyrnunni. Ljóst var að alla leikvanga þyrfti að reisa frá grunni og mikil óvissa var um hvort unnt yrði að halda mótið á hefðbundnum leiktíma vegna veðurfars, þótt skipuleggjendur segðust bjartsýnir á að leysa mætti það með tæknilegum útfærslum. Þá gagnrýndu ýmis verkalýðs- og mannréttindasamtök staðarvalið harðlega og bentu á illa meðferð á farandverkafólki í landinu. Reiðibylgjan í kjölfar valsins átti sinn þátt í falli Sepp Blatter sem forseta FIFA, þótt sjálfur hefði hann í raun ekki verið sérstakur stuðningsmaður þess að mótið færi fram í Katar. Ítrekuðum kröfum um að FIFA endurskoðaði ákvörðun sína var ekki sinnt og fátt bendir til að ákall um sniðgöngu mótsins muni miklum árangri skila.
Riðlakeppnin
Keppt var í átta riðlum, hverjum með fjórum keppnisliðum. Tvö efstu liðin fóru í 16-liða úrslit.
Riðill 1
29. nóvember - Khalifa alþjóðaleikvangurinn, Al Rayyan, áh. 44.569
Riðill 6
27. nóvember - Ahmed bin Ali leikvangurinn, Al Rayyan, áh. 44.374
Riðill 7
24. nóvember - Lusail Iconic leikvangurinn, Lusail, áh. 88.103 28. nóvember - Al Janoub leikvangurinn, Al Wakrah, áh. 39.789
2. desember -   Lusail Iconic leikvangurinn, Lusail, áh. 85.986
Riðill 8
24. nóvember - Education City leikvangurinn, Al Rayyan, áh. 41.663
16-liða úrslit
6. desember - Lusail Iconic leikvangurinn, Lusail, áh. 83.720
Fjórðungsúrslit
9. desember - Lusail Iconic leikvangurinn, Lusail, áh. 88.235
10. desember - Al Thumama leikvangurinn, Doha, áh. 44.198
10. desember - Al Bayt leikvangurinn, Al Khor, 68.985
Sölvadalur
Dalurinn væri ætíð harðbýll og hættulegur einkum vegna skriðufalla. Miklar skriður féllu að austanverðu árið 1934 og hjá Björk féll mikið skriða 1866. Snjóflóð drap fé á Draflastöðum 1877 og áður eru nefnd skriðuföll um 1950. Ægilegt snjóflóð féll á Ánastaði 1871 og var það um 540 faðma breitt. Það braut hús, banaði fé en mannbjörg varð með naumindum. Allir bæir austan Núpár voru komnir í eyði um og fyrir 1930.
Innréttingarnar
Stofnun Hins íslenska hlutafélags
Innréttingarnar gengu undir ýmsum nöfnum þegar í upphafi. Það var stofnað af íslensku hlutafélagi sem á íslensku hét „Hið íslenska hlutafélag” og var fyrsta sinnar tegundar sem stofnað var á landinu. Félagið var stofnað af íslenskum embættismönnum á Þingvöllum 17. júlí 1751 til að vinna að viðreisn íslensks efnahags. Hálfu ári eftir að félagið var stofnað, í janúar 1752, fékk það stórfelldan fjárstuðning og sérleyfi konungs til framkvæmda. Þá var heiti þess snarað úr íslensku á dönsku, og nefnt: „Det Privilegerte Islandske Interessentskab”. Skammstöfunin var PII, og átti að geta staðið fyrir nafni félagsins bæði á dönsku og latínu.
Lemonade (plata)
Lemonade er sjötta breiðskífa bandarísku söngkonunnar Beyoncé. Platan var gefin út 23. apríl 2016 af Parkwood Entertainment og Columbia Records. Með útgáfu á plötunni fylgdi 65 mínútna kvikmynd með sama titil. Þetta er önnur sjónræna plata Beyoncé, en síðasta plata hennar, Beyoncé, var einnig sjónræn plata. Lemonade er þemaplata þar sem söguþráður laganna fjallar um tilfinningalegt ferðalag Beyoncé eftir framhjáhald eiginmanns hennar í kynslóða- og kynþáttasamhengi. Tónlistarstefna Lemonade er fyrst og fremst R&B og listpopp, en hún nær yfir ýmsar aðrar tónlistarstefnur, þar á meðal reggí, blús, rokk, hipphopp, sálartónlist, fönk, Americana, kántrí, gospel, raftónlist og trapp. Á lögum plötunnar koma fram James Blake, Kendick Lamar, the Weeknd og Jack White auk þess að þau innihalda hljóðbúta frá fjölda hipphopp og rokklaga.
Lagalisti
Lemonade — Stöðluð útgáfa
Sumareik
Á Íslandi
Í tilefni 50 ára afmælis rannsóknarstöðvarinnar að Mógilsá var gróðursettur eikarskógur þar í nágrenni sumarið 2017.
Kosningar í Bandaríkjunum
Eitt einkenni á kosningum í Bandaríkjunum er það að kosið er um einstaklinga, flokkarnir gegna aukahlutverki. Annað einkenni á kosningum er fjöldi þeirra sem kosið er um, en áætlað er að á hverju ári sé um gervöll Bandaríkin kosið í um 1 milljón embætta, sem dreifast um stjórnkerfið. Meðal embætta sem kosið er um eru dómarar, þingmenn, ríkisstjórar, löggæslumenn o.fl. Ennfremur kjósa Bandaríkjamenn mun oftar heldur en tíðkast í öðrum lýðræðisríkjum.
Charles Albert Gobat
Laga- og stjórnmálaferill
Að loknu doktorsnámi hóf Gobat lögmannsstörf í Bern og kenndi jafnframt franskan borgararétt við Háskólann í Bern. Hann opnaði síðan lögmannsstöfu í Delémont í kantónunni Bern, sem varð brátt ein umsvifamesta lögmannsstofa umdæmisins.
Árið 1891 gaf Gobat út sagnfræðiritið Bernarlýðveldið og Frakkland á tíma trúarbragðastyrjaldanna (fr. République de Berne et la France pendant les guerres de religion) og hlaut góðar viðtökur fyrir það. Verki hans um alþýðusögu Sviss frá árinu 1900 var einnig vel tekið.
Laplacevirki
Laplacevirki er mikilvægur virki í stærðfræði og eðlisfræði sem nefndur er í höfuðið á Pierre-Simon Laplace. Sé virkjanum beitt á samfellt, deildanlegt fall, φ fæst summa allra annarra hlutafleiða fallsins, sem jafngildir því að reikna sundurleitni af stigli fallsins, þ.e. div (grad φ). Virkinn er táknaður með \Delta\, eða \nabla^2, sem rita má þannig í kartesíuhnitum:
Edmond Debeaumarché
Edmond Debeaumarché (15. desember 1906 – 28. mars 1959) var franskur póstmaður sem gekk til liðs við andspyrnuhreyfingu frakka í seinni heimstyrjöldinni. Hann fékk fjöldamargar viðurkenningar fyrir þjónustu sína. 1960 var gefið út frímerki með mynd af honum.
Borås
thumb|300px|Járnbrautarstöð í Borås thumb| Borås er borg í sveitarfélaginu Borås kommun í Västra Götalandi í Svíþjóð. Árið 2017 bjuggu þar 73.273 manns og 112.000 á stórborgarsvæðinu.
FARICE-1
Tenglar
Heimasíða FARICE-1
Slöngustjörnur
Líkamsbygging
Líkamsbygging slögustjarna er svipuð líkamsbyggingu krossfiska, því bæði dýrirn hafa miðjudisk og fimm arma út úr honum. Hins vegar er miðjudiskur slöngustjarna greinilega afmarkaður frá örmunum. Miðjudiskurinn inniheldur öll innyfli dýrsins, melting og æxlun fer því aldrei fram í örmunum eins og gerist hjá krossfiskum. Undir miðjudisknum er munnur slöngustjarnanna og á honum eru fimm tenntir kjálkar. Inn um munnin sía slöngustjörnur vatn í ákveðið vökvakerfi sem þær hafa. (Water vascular system).
Severed
Sumarið 2006 hófu þeir upptökur á sinni fyrstu EP stuttskífu, Soul Cremation. Kom hún út árið 2007. Í Mars 2007 bættist nýr gítarleikari við Severed Crotch, Marvin Einarsson, og spilaði hann með þeim um það bil eitt ár áður en Severed Crotch sagði skilið við hann. Árið 2008 kom út Kynningardiskurinn Promo '07. Eftir brottför Marvins gekk Ingvar Sæmundsson í hljómsveitina. Árin 2012-2014 var sveitin í dvala en kom aftur á Eistnaflugi 2014 og breytti sveitin nafninu sínu í Severed. Ingvar Sæmundsson gekk úr sveitinni árið 2015 og einbeitti sér að hinni þungarokkssveit sinni Momentum. Unnar Sigurðsson (Beneath) tók við gítarskyldum hans.